b'\n_START_ARTICLE_\nEmperador Jiajing\n_START_SECTION_\nBiografia\n_START_PARAGRAPH_\nZhu Houzong (\xe6\x9c\xb1\xe5\x8e\x9a\xe7\x86\x9c), va n\xc3\xa9ixer a Pequ\xc3\xadn el 16 de setembre de 1507. Era el quart fill de Zhu Youhang i cos\xc3\xad de l\'emperador Zhengde que va morir sense deixar descend\xc3\xa8ncia, i sobre la base de les maniobres de l\'emperadriu v\xc3\xaddua i del conseller Yang Tinghe, Zhu va ser nomenat successor i  va regnar amb el nom Jiajing, que significa "Pau Excel\xc2\xb7lent"._NEWLINE_Durant la seva primera etapa de regnat va  nombrar ministres eficients i malgrat les seves actuacions de car\xc3\xa0cter cruel amb centenars de funcionaris degradats, torturats o morts, el pa\xc3\xads va assolir una gran estabilitat, per\xc3\xb2 en els darrers 20 anys va abandonar els seus  deures oficials i el govern va caure en mans de funcionaris corruptes, que conjuntament amb les agressions militars dels mongols i l\'acci\xc3\xb3 dels pirates japonesos va iniciar un proc\xc3\xa9s de decad\xc3\xa8ncia de l\'Imperi._NEWLINE_Va tenir vuit fills i cinc filles._NEWLINE_Va ser un fidel seguidor del taoisme i contrari al budisme._NEWLINE_Va morir el 23 de gener de 1567 i est\xc3\xa0 enterrat amb les emperadrius Chen, Feng i Du a la part oriental del cementiri Ming de Shisanling, amb el nom p\xc3\xb2stum de Shizong. El va succeir el seu fill Zhu Zaihou amb el nom d\'emperador Longqing.'